text: Lærkesang fra oven?
  19 februar 2015 kl. 21.26
  Nu er det vist forår. Aage Kruuse fra Harte var helt opstemt, da han ringede til TV SYD for at fortælle, at han havde hørt lærkesang omkring Alminde.
  - Det var helt tydeligt en lærke, som sang nogle strofer, fortæller han. Og jeg husker ikke, at jeg har hørt lærkesang så tidligt før.
  Det kan han nu godt. Lærken er en trækfugl, som flytter sig når vejret bliver dårligt. I milde vintre overvintrer en del sanglærker herhjemme, men ellers trækker bestanden til overvintring sydvest for Danmark.
  Hannen begynder faktisk at synge allerede i januar. Og hvis den har overvintret, er det altså muligt, at den høres i Danmark så tidligt.
  Artikel om lærken (DOF)
  